<p>Az S-eljárás célja, hogy az Ukrajnából elmenekült személyek számára gyors átmeneti védelmet biztosítson Svájcban. Amint megkapja az átmeneti védelmet, vagyis az ún. S státuszt, dolgozhat és utazhat külföldre.</p>
<p>A Migrációs Hivatal (SEM) hivatalos tájékoztatója az S-eljárásról és a gyakran ismételt kérdésekről ezen az oldalon található (német, ukrán és orosz nyelven).</p>

<p><strong>Az ingyenes jogi képviselet</strong></p>
<p>Az S-eljárásban Ön jogosult az ingyenes jogi képviseletre. Ezt a rászorulók Berni Jogsegély Szolgálata (RBS Bern) biztosítja, amely szervezet független az államtól és a Migrációs Hivataltól (SEM). Mi a Berni Jogsegély Szolgálatnál az adatait bizalmasan kezeljük és <strong>kizárólag az Ön érdekeit képviseljük</strong>.</p>

<p><strong>Hogyan dolgozunk</strong></p>
<p>Jogi képviseletünk két csapatból áll: tanácsadó és jogi képviseleti egységből. A tanácsadó csapat támogatja Önt a regisztráció során és utána is rendelkezésre áll, amennyiben problémája merül fel.</p>
<p>A jogi képviseleti csapat képviseli Önt jogilag az S-eljárásban: tájékoztatja Önt az esélyeiről, felkészíti és elkíséri Önt a SEM által tartott meghallgatásra, amennyiben lesz ilyen. Továbbá megbeszéli Önnel az esetleges bizonyítékok benyújtásának módját, szükség esetén nyilatkozatot készít. Megvitatja Önnel a végsö döntést, és tájékoztatja arról, hogy van-e oka fellebbezést benyújtani.</p>

<p><strong>Fontos: Maradjunk kapcsolatban!</strong></p>
<p>Ahhoz, hogy a kantonban történő elhelyezése után is tudjunk Önnek segítséget nyújtani, nagyon fontos, hogy azonnal - lehetőleg e-mailben vagy WhatsAppon - tájékoztasson minket az új címéről és az esetleges új telefonszámáról. Ez biztosítja, hogy a hatóságoktól érkező bármilyen információt azonnal továbbítani tudjuk Önnek, és továbbra is rendelkezésére álljunk, ha bármilyen kérdése van.</p>

<p><strong>Természetesen Ön dönt</strong></p>
<p>Az Önt megillető ingyenes jogi képviselet alternatívájaként Ön magánúton is megbízhat egy ügyvédet, hogy képviselje az S-eljárásban. Ezt a személyt azonban Önnek kell megtalálnia és megfizetnie. Kérem, tájékoztasson minket, ha nem vagy már nem kívánja, hogy mi képviseljük.</p>

<p><strong>Kötelezettségei</strong></p>
<p>Önnek kötelessége az igazmondás és az együttműködés az eljárás során. Az S-eljárásban megadott információinak meg kell felelniük a valóságnak. A SEM-nél tartott találkozókon időben meg kell jelennie, és az eljárás során abban a kantonban kell tartózkodnia, ahová beosztották. A meghallgatásra és a jogi képviselőjével való találkozóra magával kell hoznia személyazonosító okmányait, továbbá a háború előtti és alatti ukrajnai tartózkodását igazoló bizonyítékokat. Az előre be nem jelentett távolmaradás következményeket vonhat maga után az S-eljárásra nézve, nevezetesen a SEM törölheti a jelentkezését.</p>
<p>Ha a SEM-től kapott levelet nem tudta személyesen átvenni, a posta kézbesitési értesitést hagy a postaládájában a levél átvételére. A levelet a megadott postahivatalban 7 napon belül kell átvennie, a kézbesitési értesités alapján.</p>

<p><strong>Vegye fel velünk a kapcsolatot!</strong></p>
<p>Ha a segítségünkre van szüksége, vagy bármilyen kérdése van, kérjük, ne habozzon kapcsolatba lépni velünk.</p>
<p><strong>Telefonon a</strong> 031 370 15 81 – es szàmon</p>
<p><strong>Whatsapp/Viber/Telegramm-</strong><strong>on</strong><strong> </strong><strong>a </strong>+41 76 630 47 32 – es számon</p>
<p><strong>E-Mail</strong><strong>en az </strong><a href="mailto:s-verfahren.be@rbsbern.ch">s-verfahren.be@rbsbern.ch</a> cimen érhet el bennünket.</p>